સૌ કોઇ જાણે છે કે સામાન્ય રીતે હાથી અને પાણી વચ્ચે ખાસ મિત્રતા હોય છે. હાથીને ગરમી ખૂબ લાગતી હોવાથી તે હંમેશા જળવિપુલ સ્થળોની આસપાસ વધારે જોવા મળે છે. ઝુંડમાં ફરવાના શોખીન હાથીઓને પાણીમાં નહાવું અને મસ્તી કરવી ખૂબ ગમતી હોય છે. પણ પાણીમાં મસ્તી કરવી અને પાણીમાં તરવું અલગ બાબત છે. ખૂબ ઓછા હાથીઓ હોય છે જે પાણીમાં તરી શકે છે. વિશ્વભરમાં આવા હાથીઓની સંખ્યા હવે રહી નથી. ભારતમાં હવે છેલ્લો એક હાથી રહ્યો છે જે પાણીમાં તરી શકે છે. જી હા, ચાલવું નહીં પણ તરી શકે છે એ પણ દરિયાના પાણીમાં.ભારતની યુનિયન ટેરેટરીમાં આવતા અંદમાન નિકોબાર ટાપુ પર દરિયામાં તરી શકતો વિશ્વનો એક માત્ર હાથી રહે છે. તેનું નામ રાજન છે.